open-index/open-wikipedia-markdown huggingface dataset:
והימים לא חלפו

**והימים לא חלפו** – ספר שנכתב על ידי הסופר אלי עמיר המבוסס על חוויותיו האישיות מתקופת סוף שירותו הצבאי ותחילת לימודיו באוניברסיטה העברית. הספר יצא לאור בסדרת ספריה לעם של הוצאת עם עובד בשנת 2024.

## עלילה

הספר הוא המשכו של הספר נער האופניים שכתב עמיר על הנער נורי שהוא למעשה בן דמותו שלו.

בספר זה נורי הוא חייל המשרת בשירות סדיר במחנה שנלר. במחנה הוא חווה קשרים רומנטיים עם מספר חיילות אך כל מערכות היחסים הללו לא מחזיקות זמן רב. השוני בין נורי – בן למשפחה מיוצאי עיראק לבין החיילות מהמשפחות האשכנזיות המבוססות תמיד עומד ברקע היחסים.
במקביל הוא מבלה עם חבריו יוצאי עיראק בהאזנה קבועה למלכת הזמר הערבי – אום כולתום. אום כולתום שתמונתה אף מתנוססת על כריכת הספר היא הזמרת הנערצת עליהם והאזנה ברדיו להופעותיה בקהיר היא הפעילות המועדפת עליהם. ציטוטים משיריה משובצים לאורך כל הספר.

נורי משתחרר מהצבא ומתחיל בלימודי ערבית באוניברסיטה. רוב המרצים, בהם למשל פרופ' מאיר פלסנר מפילים על נורי וחבריו שעמום ואכזבה. במקום ללמוד את הערבית של העולם הערבי ובה כמובן שירי אום כולתום, הם משננים שירה ערבית עתיקה, כפי שנלמדה באוניברסיטאות בגרמניה.

לקראת סוף הספר נורי מפתח קשר רומנטי עז עם אישה אלמנה מבוגרת ממנו בהרבה, אך להרגשתו היא היחידה המבינה את עולמו.

## קישורים חיצוניים
*והימים לא חלפו – דף הספר בהוצאת עם עובד. כולל שני פרקים ראשונים.
*
*
*

קטגוריה:רומנים בעברית
קטגוריה:ספרי אלי עמיר
קטגוריה:ספרי ספריה לעם
קטגוריה:השסע העדתי בישראל בתרבות
הנרי סנט ג'ורג' טאקר האב

**הנרי סנט ג'ורג' טאקר האב** (באנגלית: ****; 29 בדצמבר 1780 – 28 באוגוסט 1848) היה משפטן מווירג'יניה, פרופסור למשפטים וחבר בית הנבחרים של ארצות הברית בין השנים 1815–1819.

## ביוגרפיה
טאקר נולד ב-Mattoax Plantation במחוז צ'סטרפילד, וירג'יניה ב-29 בדצמבר 1780, לסנט ג'ורג' טאקר ופרנסס בלנד, בתו של תאודוריק בלנד מקאוסונס. לפיכך הוא היה האח למחצה דרך אמו של חבר בית הנבחרים והסנאטור ג'ון רנדולף מרואנוק. כאדם צעיר, הוא למד לימודים קלאסיים בקולג' ויליאם ומרי; הוא סיים את לימודיו ב-1798. טאקר נשאר בוויליאמסבורג, וירג'יניה כדי ללמוד משפטים במכללת ויליאם ומרי, כמו גם תחת אביו שהיה עורך דין מבוסס וירג'יניה. הוא הצטיין בלימודי משפטים, וקיבל תואר במשפטים ב-1801. לאחר שהתקבל ללשכת עורכי הדין בווירג'יניה, טאקר החל בעיסוק משפטי בווינצ'סטר, וירג'יניה.

טאקר מונה למרצה בפקולטה למשפטים בקולג' של ויליאם ומרי (1801–1804) ולאחר מכן היה קפטן פרשים במלחמת 1812 . הוא נבחר כדמוקרטי-רפובליקני לבית הנבחרים של ארצות הברית וכיהן במשך שתי קדנציות, מ-1815 עד 1819. במהלך כהונתו, טאקר היה תומך של השיטה האמריקאית, כולל הקמת הבנק השני של ארצות הברית והעברת התעריף של 1816. בשנת 1823 נולד לו בן, ג'ון רנדולף טאקר. מ-1824 עד 1831 הוא הפעיל את בית הספר למשפטים בווינצ'סטר. בהמשך הוא כיהן כשופט ונשיא בית המשפט לערעורים של וירג'יניה (1831–1841) ולאחר מכן הפך לפרופסור למשפטים באוניברסיטת וירג'יניה (1841 עד 1845).

כפרופסור למשפטים, חיבר טאקר את "פרשנויות על חוק וירג'יניה" וכן מספר חיבורים על חוק הטבע ועל היווצרות החוקה של ארצות הברית. הוא ידוע כמי שהוסיף התחייבות חובה לקוד הכבוד של הסטודנטים בעודו פרופסור באוניברסיטת וירג'יניה. ב-4 ביולי 1842, הציע סנט ג'ורג' טאקר את ההחלטה הבאה כמחווה של אמון בסטודנטים: "... הוחלט, שבכל הבחינות העתידיות... כל מועמד יצרף לתשובות הכתובות... תעודה של המילים הבאות: אני, א.ב., מאשר בזאת בכבודי שלא נעזרתי במהלך בדיקה זו מכל מקור שהוא." ההבטחה של טאקר אומצה והפכה עד מהרה לדבר הבא: "אני מאשר בזאת בכבוד שלא קיבלתי כל סיוע במהלך הבחינה הזו מכל מקור שהוא, בין אם בעל פה, בכתב או בדפוס." התחייבות בסיסית זו אומצה, בצורה זו או אחרת, באוניברסיטאות אמריקאיות רבות.

טאקר התפטר ביולי 1845 עקב בריאות לקויה. הוא מת בווינצ'סטר, וירג'יניה ב-28 באוגוסט 1848.

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:אמריקאים ממוצא ברמודי
קטגוריה:סגל אוניברסיטת וירג'יניה
קטגוריה:אמריקאים ממוצא אנגלי
קטגוריה:בוגרי בית הספר למשפטים במכללת ויליאם ומרי
קטגוריה:חוקרי משפט אמריקאים
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:סגל מכללת ויליאם ומרי
קטגוריה:אמריקאים שנולדו ב-1780
קטגוריה:אמריקאים שנפטרו ב-1848
100 נשים (BBC)

**100 נשים** היא סדרה בכמה פלטפורמות מבית ה-BBC שנוסדה ב-2013. הסדרה השנתית בוחנת את תפקידן של נשים במאה ה-21 וכוללת גם אירועים בערים שונות, למשל לונדון ומקסיקו. ההכרזה על הרשימה היא תחילתה של "עונת הנשים של BBC" ברחבי העולם; העונה נמשכת שלושה שבועות וכוללת שידורי טלוויזיה, דיווחים מקוונים, דיונים וכתבות עיתונאיות בנושא נשים. נשים ברחבי העולם מוזמנות להשתתף באמצעות טוויטר ולהגיב על הרשימה, כמו גם על הראיונות והוויכוחים שלאחר פרסום הרשימה.

## היסטוריה
בעקבות האונס הקבוצתי בדלהי ב-2012, הבקרית ליליאן לנדור, העורכת פיונה קראק ועיתונאים אחרים, ביקשו ליצור סדרה המתמקדת בנושאים ובהישגים של נשים בחברה. הם הרגישו שנושאים רבים שנשים מתמודדות עמם לא זוכים לסיקור מעמיק. במרץ 2013 התקבלו ב-BBC משובים רבים ממאזינות, שלפיהם על התאגיד לספק יותר תכנים שנוצרו על ידי נשים ועל אודותיהן.

ה-BBC השיק את הסדרה ב-2013 כדי לטפל בתת-ייצוג של נשים בתקשורת.
הנשים שהשתתפו בתוכנית הראשונה נבחרו באמצעות סקר ב-26 שירותי שפה שונים.
התהליך נמשך כחודש, והגיע לשיאו בכנס שהתקיים ב-25 באוקטובר, שבו 100 נשים מרחבי העולם דנו בנושאים ששיתפו. נדונו מגוון רחב של נושאים העוסקים באתגרי תעסוקה, פמיניזם, אמהות ודת, כדי לבחון הן את האתגרים התרבותיים והחברתיים שנשים מתמודדות איתם בחייהן.

הסדרה עסקה מאז בנושאים רבים, ביניהם חינוך, בריאות, שכר שווה, חבלה והטלת מומים באיברי המין, אלימות במשפחה והתעללות מינית.היא מבקשת להוות פלטפורמה ייעודית לנשים לדיונים על אודות שיפור המצב ובירוא אפליה מגדרית. הנשים הנכללות ברשימה מתגוררות בכל רחבי העולם, ומעורבות בתחומי עשייה מגוונים. ברשימה נכללות נשים שכבר ידועות בזכות עשייתן וגם כאלה שטרם זכו להכרה או לפרסום כלל עולמי.

## הזוכות בפרס
### 2024
רשימת 2024 פורסמה ב-3 בדצמבר וכללה נשים המתמודדות עם סכסוכים ומשברים הומניטריים. רשימת 2024 חולקה לחמש קטגוריות, כולל 11 בקטגוריית חלוצי האקלים.

#### חלוצות אקלים

#### תרבות וחינוך

#### בידור וספורט

#### פוליטיקה ועריכת דין

#### מדע, בריאות וטכנולוגיה

## משתתפות אחרות

## קישורים חיצוניים
* 

## הערות שוליים

*
קטגוריה:פרסים המוענקים לנשים
קטגוריה:BBC: תוכניות וסדרות
קטגוריה:נשים בתרבות
אבו ג'אבר א-שייח'

**האשם א-שייח**' (בערבית: **هاشم الشيخ**; נולד ב-1968), הידוע בכינויו **אבו** **ג'אבר א-שייח**' (**أبو جابر الشيخ**) הוא אמיר היאת תחריר א-שאם לשעבר.

## פעילות לפני המלחמה
אבו ג'אבר סיים תואר ראשון בהנדסת מכונות באוניברסיטת חלב. לאחר מכן, הוא עבד במפעלי ההגנה ליד א-ספירה. פעילותו האסלאמיסטית והתנגדותו נגד ממשלת הבעת' הביאו למעצרו על ידי ממשלת סוריה מספר פעמים. בשנת 2005, הוא נכלא בכלא סיידנאיא, הידוע לשמצה בשל החזקת מספר אסירים אחרים ששוחררו מאוחר יותר.

## מלחמת האזרחים בסוריה
ב-25 בספטמבר 2011, בתחילתה של מלחמת האזרחים בסוריה, שוחרר אבו ג'אבר מכלא סיידנאיא יחד עם מספר אסירים פוליטיים נוספים. הוא הצטרף לפג'ר א-שאם אל-אסלאמיה ולחם לצד ג'בהת א-נוסרה.

בספטמבר 2014 נהרג מייסד ומפקד אחראר א-שאם חסן עבוד, יחד עם 45 מלוחמיו בהפצצה בנפת אידליב. אבו ג'אבר מילא את תפקידו והפך למפקד הכללי של התנועה. הוא התפטר והוחלף על ידי מוהנד אל-מסרי (אבו יחיא אל-חמאווי)  בספטמבר 2015. דובר אחראר א-שאם תיאר את מנהיגותו של אבו ג'אבר כתקופה ה"קשה" ביותר של התנועה.

ב-28 בינואר 2017, אבו ג'אבר ועשרות מפקדים אחרים של אחראר א-שאם הכריזו על התפטרותם מכיוון שחמש קבוצות מורדים איסלאמיסטיות סוניות גדולות, הכוללות את ג'יש אל-אחרר וג'בהת פתח א-שאם, "התמזגו" להיאת תחריר א-שאם. אבו ג'אבר הפך לאמיר של הקבוצה. הוא אחד משלושת המנהיגים המייסדים של אחראר א-שאם ששרדו.

ב-1 באוקטובר 2017, התפטר מתפקידו כמפקד הכללי של תחריר א-שאם, ובמקומו מונה אחמד א-שרע. אבו ג'אבר לקח תפקיד נוסף כראש מועצת השורא של היאת תחריר אל-שאם.

## הערות שוליים

קטגוריה:ראשי ארגוני טרור אסלאמי
קטגוריה:מלחמת האזרחים בסוריה: אישים
קטגוריה:בוגרי אוניברסיטת חלב
קטגוריה:ילידי 1968
ספייס ג'אם (זיכיון)

**ספייס ג'אם** (באנגלית: **Space Jam**) הוא זיכיון אמריקאי של האחים וורנר. נכון ל-דצמבר 2024 הזיכיון כולל שני סרטי הנפשה קולנועיים באורך מלא.

## עלילת הסרט הראשון
באגס באני משכנע את החייזרים שהלוני טונס צריכים הזדמנות להתגונן ומזמין אותם להתחרות נגדם בכדורסל על חירותם. החייזרים, שקטנים מכדי להתמודד עם הלוני טונס במשחק הפיזי כדורסל, גונבים את כישרון המשחק של שחקני NBA, ומשתמשים בהם על מנת להפוך למפלצות ענקיות בעלות כוח רב. הם הולכים למשחק של פיניקס סאנס נגד ניו יורק ניקס וגונבים את כישרונם של פטריק יואינג, לארי ג'ונסון, צ'ארלס בארקלי, מאגסי בוגס ושון בראדלי. המפלצות לא גנבו את הכישרון ממייקל ג'ורדן, כיוון שבזמן זה בעלילה (בדמיון רב למציאות) הוא פרש מכדורסל ועבר לשחק בייסבול.

הלוני טונס מצליחים לגייס את ג'ורדן לעזרתם והלה מתחיל בהכנתם למשחק המכריע. במהלך האימונים מצטרפים לקבוצת המצוירים ארנבת בשם לולה באני וסטן, עוזרו האישי של ג'ורדן.

המשחק עצמו מתחיל לרעתם של הלוני טונס, אך ככל שהמשחק הולך ומתקדם, תחת הנהגתו של ג'ורדן הטונס משתפרים ולבסוף מצליחים לנצח את המפלצות. בעקבות הניצחון המפלצות מחזירות את הכישרונות לשחקני הכדורסל וחוזרים לממדיהם המקוריים, בנוסף לכך הם מחליטים להתפטר מעבודתם אצל סווקאמר ולהישאר בכדור הארץ עם הלוני טונס. הסרט מסתיים עם חזרתו של ג'ורדן לכדור הארץ ולמשחק כדורסל.
## קישורים חיצוניים
* 

## ביאורים

קטגוריה:האחים וורנר
שמואל פיזאר

**שמואל פיזאר** (**Samuel Pisar**; 18 במרץ 1929 – 27 ביולי 2015) היה עורך דין ומשפטן יהודי-אמריקאי, סופר, דיפלומט וניצול השואה.

## ביוגרפיה
פיזאר נולד בביאליסטוק לדוד והלנה פיזאר. הייתה לו אחות קטנה בשם פרידה.

הגרמנים נכנסו לביאליסטוק ב-27 ביוני 1941 ומיד החלו בפרעות ביהודים. הוא ומשפחתו גורשו לגטו ביאליסטוק שם הספיק לחגוג בצמצום את בר המצווה שלו לפני שאביו נרצח על ידי האס אס.

המשפחה חיה בפחד ובצמצום עד שפונה הגטו והוא הופרד מאמו ואחותו שהובלו להשמדה והוא הועלה על קרון בקר. כאן החל מסע הייסורים שלו דרך מחנות מיידנק, אושוויץ, זקסנהאוזן, מחנה הריכוז אורניינבורג, בליצין , מחנה הריכוז דכאו, ובמפעל המטוסים במנהרת אנגלברג . לבסוף הצליח להימלט עם חבריו בן וניקו ולאחר מסע נדודים פגש בטנק אמריקאי עם נהג אפרו-אמריקאי וצרח לעומתו "אלוהים ברך את אמריקה".

בכל התקופה הזאת היה נתון לרעב, מכות, הלקאות והשפלות. באושוויץ עמד כבר בתור לתאי הגז והבחין בדלי, מטלית ומטאטא ועשה עצמו שמנקה וכך הצליח לחמוק מהתור.

לאחר השחרור נשאר עם שני חבריו באזור הכיבוש האמריקאים והם סחרו בשוק השחור עד שנתפסו ונכלאו כלא לנדסברג (בו נאסר בעבר היטלר).

לבסוף איתרה אותו דודתו ברברה מפריז ולאחר שהות קצרה שם טס למלבורן לדודיו נחמן ולזר שלקחו אותו תחת חסותם ושיקמו את חייו. שם גם טופל בשחפת שבה לקה במחנות.

במאמץ מרוכז למד אנגלית ומקצועות נוספים, עמד בהצלחה בבחינות הבגרות וסיים בהצטיינות את הפקולטה למשפטים באוניברסיטת מלבורן. בעקבות זה קיבל מלגה לאוניברסיטת הרווארד שם קיבל תואר דוקטור למשפטים.

הוא עבד כיועץ משפטי לאונסקו ולג'ון קנדי. פתח משרד מצליח לייעוץ משפטי לחברות גדולות ובתוכן גם לרוברט מקסוול.

היה בין הפעילים החשובים של יד ושם.

ב-1979 פרסם את ספרו האוטוביורגפי "Of Blood and Hope" שהפך לרב-מכר עולמי ותורגם לעשרות שפות. תורגם לעברית על ידי אריה חשביה בשם "כעוף החול".

לבקשת ליאונרד ברנשטיין הוא כתב את דברי הקריאה לסימפוניה השלישית של ברנשטיין, "קדיש".

פיזאר נפטר ב-2015 מדלקת ריאות.

על שמו רחוב בביאליסטוק.

## חיים אישיים
מאשתו הראשונה נורמה נולדו הבנות אלכסנדרה והלנה. לאחר 15 שנות נישואים התגרש ונישא לג'ודית ממנה נולדה בתו לאה. הוא היה אב חורג לבנה של ג'ודית, אנתוני בלינקן.

## קישורים חיצוניים
*
*שמואל פיזאר מספר על חוויותיו הקשות בשואה, באתר יוטיוב
*שמואל פיזאר בראיון ל-france 24, באתר יוטיוב
*שמואל פיזאר בסימפוניה מס' 3 (קדיש) של לאונרד ברנשטיין, באתר יוטיוב
*שמואל פיזאר, באתר יד ושם.
*שמואל פיזאר, באתר מטח

## לקריאה נוספת
***שמואל פיזאר**, **כעוף החול**; תרגום אריה חשביה, הוצאת שוקן, 1981.

קטגוריה:עורכי דין יהודים אמריקאים
קטגוריה:בעלי תואר דוקטור מאוניברסיטת הרווארד
קטגוריה:אסירים במחנה הריכוז אושוויץ
קטגוריה:חוקרי המשפט הבין-לאומי
קטגוריה:ניצולי השואה: פולין
קטגוריה:אסירים בגטו ביאליסטוק
קטגוריה:אמריקאים ממוצא פולני-יהודי
קטגוריה:בוגרי בית הספר למשפטים באוניברסיטת הרווארד
קטגוריה:אמריקאים שנולדו ב-1929
קטגוריה:אמריקאים שנפטרו ב-2015
סכר גותוונד העליון

**סכר גוֹתוָונְד העליון** (בפרסית: **سد گتوند بالا**; תעתיק: סד גתונד) הוא סכר על נהר כארון, באיראן. הסכר נקרא בקיצור: **סכר גותוונד** (**سد گتوند**).

## מיקום
הסכר נבנה על נהר כארון כ-11 קילומטרים מהעיירה גותוואנד, כ-67 קילומטרים מזרחית לעיר דזפול, כ-135 קילומטרים צפונית לעיר אהוואז, בפרובינציה חווזסתאן בדרום מערב איראן.

## היסטוריה
בשנות ה-40 של המאה ה-20 הגיעה לאיראן קבוצת מהנדסים אמריקאים ויחד עם חברה איראנית בדקו היתכנות של בניית סכר באגן כארון. תוך כדי המחקר נתקלו המהנדסים בתופעה גאולוגית בסמוך לתוואי הכארון, מסת מלח גדולה מסוג "Gachsaran Formation". המהנדסים המליצו להקים סכר מול מסה זו, כדי למנוע המלחה של מי הנהר.

בשנות ה-60 של המאה ה-20 בוצעו סקרים ומחקרים ראשוניים בנהר כארון ותוכניות ספציפיות עבור הסכר הוצגו בשנים 1967, 1975 ו-1982. לאחר בחירה סופית של המיקום, בוצע מחקר נוסף בשנת 1997 ובנייה מקדימה (כבישים, גשרים, הטיית הנהר) החלה באותה שנה. בשנות ה-70 חזרו מהנדסים קנדיים על ההמלצה, להקים סכר מול גוש המלח, כדי למנוע המלחה של מי הנהר, אך ההמלצה לא בוצעה.

ההטיה הסתיימה באפריל 2003 והסכר הושלם ב-30 ביולי 2011 ובטקס סיום העבודות נכח נשיא איראן מחמוד אחמדינז'אד. הטורבינות הותקנו במהלך 2012 והנשיא השתתף שוב בטקס חנוכת הסכר ב-22 באפריל 2013 (אם כי הפרויקט כולו הסתיים רק ב-2015).

## מטרות הסכר
לסכר היו מספר מטרות:
* בקרת שיטפונות.
* אגירת מים להשקיה.
* ייצור אנרגיה הידרואלקטרית.
* יצירת אתרי נופש סביב מאגר המים.

## נתונים ומאפיינים
### הסכר<small></small>
* סוג: סוללת עפר עם ליבת חרסית.
* גובה: 182 מטרים.
* סכר מסוג זה הוא הגבוה ביותר באיראן.
ממוזער|'''מאגר המים''' של סכר גותוונד העליון

### מאגר המים<small></small>
* קיבולת המאגר: 4.5 מיליארד מטרים מעוקבים.
* סביב המאגר הוקמו כמה אתרי נופש וספורט.

### הפקת אנרגיה הידרואלקטרית<small></small>
טורבינות: 8 X 250 מגהוואט.

סוג טורבינות: טורבינות פרנסיס.

הספק כולל: 2,000 מגהוואט.

אספקת חשמל שנתית: 4,250 גיגה וואט.

## בעיות שנוצרו
הקמת הסכר הצריכה פינוי והעתקת מגורים של תושבי 41 כפרים שהוצפו. התושבים קיבלו פיצוי דל שלא אפשר להם לקנות משקים חליפיים.

לאחר הקמת הסכר והמאגר הוברר שהופיעו כמה בעיות שמתכנני הסכר לא לקחו בחשבון, כמו:
* שקיעת סחף במאגר.
* המלחה של מי המאגר, עקב המצאות אדמת מלחה מתחת לסכר. במאמץ למנוע מהמלח להתמוסס למים, כיסו המהנדסים האיראניים את אדמת המלח בשכבות חימר, אך הוא נשטף במהירות תוך כמה ימים ומיליוני טונות של מלח התמוססו לתוך נחל הכארון וגרמו להמלחת האפיק. ההמלחה גרמה וגורמת למוֹת צמחים קיימים ואי קליטת חדשים. מומחים באיראן מתייחסים לסכר זה כאל "פצצת זמן".

## סכר גותוונד התחתון
במורד הזרם של סכר גותואנד העליון הוקם **סכר גותוונד התחתון** שנבנה בין השנים 1975 ל-1977. ומימיו משמשים להשקיה. להלן נתונים:

מיקום: 32°16′32.51″N 48°50′8.52″E.

גובה: 22 מטרים.
## ראו גם

## הערות שוליים

גותוונד העליון
קטגוריה:ח'וזסתאן: מבנים
מרדכי חיימוביץ'

**מרדכי חיימוביץ**' (נולד ב-1948) הוא עיתונאי ישראלי שפעל בעבר בקול ישראל, ומ-1989 עובד כעורך וכתב בעיתון מעריב.

## קורות חיים
חיימוביץ' נולד ב-1948 בבוקרשט ברומניה במשפחה יהודית. סבו מצד אמו, עזריאל ינקוביץ', היה ניצול שואה ממחנות טרנסניסטריה.
הוא עלה לארץ עם הוריו בגיל שלוש. בהתחלה המשפחה התגוררה בשעריים ברחובות. אחרי לימודי תיכון ושירות צבאי בחטיבת הצנחנים למד חיימוביץ' היסטוריה של המזרח התיכון באוניברסיטת תל אביב. בהמשך סיים קורס לעורכי חדשות של קול ישראל.
הוא עבד 16 שנה ב"קול ישראל" כעורך חדשות וכעורך ומגיש יומני חדשות (משדרי "הבוקר הזה" ויומן הערב "היום הזה").
ב-1988 התחיל לעבוד בעיתון "מעריב" שבו פעל כראש דסק חדשות, עורך המוסף היומי "מעריב היום" (קודמו של "המגזין") ובהמשך למשך 5 שנים היה כתב העיתון בפריז. לאחר מכן המשיך ככתב בכיר לפרסם כתבות במוספי העיתון.
כמרצה לנושאי עיתונות,לימד חיימוביץ' למשך עשר שנים במכללת ספיר בשדרות, לאחר מכן מ-2006 באוניברסיטת אריאל.

בין השיגיו העיתונאים המרובים נמנה ראיון עם לני ריפנשטאהל, כתבה על מסע שערך בנתיב התנ"כי המשוער של יציאת מצרים, על מסע  בעקבות ארנסט המינגוויי בפריז, פרופיל של גולדה מאיר במלחמם יום כיפור, כתבה על קרב הצנחנים בגבעת התחמושת וכו'.

## פרסומים נוספים
*סיפורו של בנימין לורנצו - בקובץ "העיתונאי שחצה את הקווים", הוצאת מודן, 2007
*סיפורים לגיל הרך שפורסמו באתר "אחיהדע"

## קישורים חיצוניים
* 
*כתבות של מרדכי חיימוביץ' באתר העיתון מעריב
*[בתוכנית "תעודת עיתונאי" ריאיון מאת רועי כ"ץ מ"[רדיו תל אביב]" עם מרדכי חיימוביץ' ב-9 בספטמבר 2014]

## הערות שוליים

קטגוריה:ישראלים ילידי רומניה
קטגוריה:עיתונאים יהודים
קטגוריה:אנשי רדיו ישראלים
קטגוריה:אנשי תקשורת ישראלים
קטגוריה:סגל מעריב
קטגוריה:סגל מעריב השבוע
קטגוריה:בוגרי אוניברסיטת תל אביב
קטגוריה:סגל אוניברסיטת אריאל בשומרון
קטגוריה:ישראלים שנולדו ב-1948
לוחמה היברידית

**לוחמה היברידית** (באנגלית: **Hybrid warfare**) היא אסטרטגיה המשלבת טקטיקות צבאיות קונבנציונליות, יחד עם טקטיקות לא קונבנציונליות - כמו מתקפות סייבר, קמפיינים של דיסאינפורמציה, ומלחמות פרוקסי - לצורך השגת יעדים אסטרטגיים. מטרה מרכזית של לוחמה היברידית היא לבלבל ולהחליש את האויב תוך הסתרת זהות התוקף, ובאופן זה להקשות על המדינה המותקפת להגיב ביעילות.

במאה ה-21, לוחמה היברידית הפכה נפוצה יותר ויותר בשל ההתקדמות הטכנולוגית והקשרים שמתאפשרים בזכות הגלובליזציה. הטכנולוגיות הדיגיטליות מאפשרות למדינות ולארגונים לא מדינתיים לבצע מתקפות מתואמות שונות, כולל מתקפות סייבר, מתקפות כטב"מים, והפצת תעמולה ודיסאינפורמציה באמצעות המדיה החברתית, על מנת לגרום לאויביהן נזק משמעותי ללא עימות צבאי ישיר. אחת מהדוגמאות הבולטות שממחישה את היעילות של הלוחמה ההיברידית במאה ה-21 כאשר מדינה משתמשת באסטרטגיה זו היא הפלישה הרוסית לחצי האי קרים ב-2014. על מנת להשתלט על חצי האי קרים רוסיה בחרה לשלב שימוש בכוחות צבא קונבנציונליים, הסתייעה בפעילות של מליציות מקומיות, ובנוסף לכך ערכה קמפיינים של דיסאינפורמציה, ובאופן זה היא גרמה לבלבול אשר החליש את יכולתה של אוקראינה להגיב ביעילות ולזכות בתמיכה בינלאומית. רוסיה ניסתה לוחמה זו גם במקומות אחרים באירופה.

בנוסף לכך במאה ה-21 גם גורמים לא-מדינתיים, בהם ארגוני טרור, אימצו טקטיקות של לוחמה היברידית. אחת מהדוגמאות הבולטות ביותר הוא ארגון חזבאללה, אשר נתמך על ידי איראן, ומשלב לוחמת גרילה יחד עם ירי רקטות, ירי טילי נ"ט, מתקפות כטב"מים, פועל בתוך האוכלוסייה המקומית באופן המקשה על כוחות צה"ל להילחם בהם, ועוסק גם בהפצת תעמולה במדיה החברתית. גורם לא מדינתי בולט נוסף שעוסק בלוחמה היברידית במאה ה-21 הוא ארגון הטרור חמאס, אשר נתמך גם הוא על ידי איראן, ומשתמש בטקטיקות היברידיות דומות, כולל שיגור רקטות מלב אוכלוסייה אזרחית, לוחמת מנהרות, ביצוע מתקפות סייבר, והפצת תעמולה במדיה החברתית במטרה להשפיע על דעת העולם ולאתגר את העליונות הצבאית הישראלית בשטח. דוגמה בולטת נוספת לגורם לא מדינתי בולט נוסף שעוסק בלוחמה היברידית במאה ה-21 הוא ארגון דאעש אשר משלב לחימה קרקעית קונבנציונלית יחד עם מתקפות טרור ושימוש נרחב ברשתות החברתיות על מנת להפיץ את האידאולוגיה הקיצונית של הארגון ברחבי העולם, ולגייס לוחמים מכל העולם שיבצעו פיגועי טרור במדינות מרוחקות. הגישה ההיברידית של ארגונים לא-מדינתיים כמו דאעש מקשה במיוחד על סיכול האיום שלהן אחת ולתמיד בשיטות הקונבנציונליות.

המונח לוחמה היברידית נטבע בשנת 2007 על ידי ד"ר. פרנק הופמן מהמכון האמריקאי לחקר מדיניות חוץ.

## ראו גם
* לוחמה אסימטרית - מלחמה בין יריבים שכוחם הצבאי או הכלכלי היחסי שונה באופן משמעותי
* לוחמה כלכלית - שימוש באמצעים כלכליים במטרה להחליש את כלכלתה של המדינה האויבת, ועל ידי כך לפגוע בכוחה הצבאי והפוליטי ולהשפיע על מדיניותה.
* ערפל קרב – חוסר הוודאות הקיים לגבי יכולת הכוחות בשטח, יכולת כוחות היריב, וכוונת היריב במהלך קרב או מלחמה.
* לוחמה פסיכולוגית - צורת לוחמה המתנהלת בדרך כלל באמצעות תעמולה, שימוש צבאי רב היקף בכלים פסיכולוגים וסוציולוגים, ותמרון כלי תקשורת וזרימת מידע
* לוחמה לא קונבנציונלית - פעולת סיוע לתנועות מחתרת כדי להביא להחלפת השלטון או למלחמה בכוח כובש, והיא נשענת על כוחות מקומיים חתרניים ומלחמת גרילה
* יחידה 29155 - יחידת סמך של המודיעין הצבאי הרוסי, האחראית על התנקשויות במדינות זרות ופעילויות אחרות שמטרתן לערער את יציבותן של מדינות אירופה
* מלחמות חדשות

## הערות שוליים

קטגוריה:דוקטרינה צבאית
קטגוריה:מדעי הצבא
קטגוריה:מדע המדינה
קטגוריה:לוחמה לפי סוג
משה ענבר (אונקולוג)

**משה ענבר** (נפטר ב-2 בדצמבר 2024) היה רופא ופרופסור מומחה באונקולוגיה ישראלי, מהדמויות הבולטות בתחום האונקולוגיה המודרנית בישראל.

## ביוגרפיה
משה ענבר למד רפואה באוניברסיטה העברית במסגרת הדסה, ולאחר מכן התמחה באונקולוגיה בבית החולים איכילוב בתל אביב, שהיה ביתו המקצועי במשך 44 שנים. בשנים 1997–2016 שימש כמנהל המכון האונקולוגי של בית החולים. כמנהל המכון, הוביל פרופ' ענבר להפיכתו לאחד המוסדות הגדולים והמובילים בישראל בתחום האונקולוגיה, ולאחר פרישתו מהתפקיד התמנה ב-2017 לתפקיד יועץ-על אונקולוגי באסותא מרכזים רפואיים.

התמחה בטיפול באדנוקרצינומות  ופיתח ויישם שיטות טיפול חדשניות בסרטן, כולל אימונותרפיה וטיפול ממוקד מטרה. היה פרופסור אמריטוס בתוכנית ניו-יורק להוראה קלינית בבית הספר ללימודי המשך ברפואה באוניברסיטת תל אביב, חבר בחברה האמריקנית לאונקולוגיה קלינית (ASCO) ובחברה האירופאית לאונקולוגיה קלינית (ESMO).

## קישורים חיצוניים
* פרופסור משה ענבר באתר mdi.clinic
* מאמרים שפרסם משה ענבר באתר ResearchGate
* 
* 

## הערות שוליים

קטגוריה:אונקולוגים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:סגל אסותא מרכזים רפואיים
קטגוריה:ישראלים שנולדו במאה ה-20
קטגוריה:ישראלים שנפטרו ב-2024
ג'רלד פטרסון

**ג'רלד פטרסון** (באנגלית: **Gerald Leighton Patterson**;  17 בדצמבר 1895 – 13 ביוני 1967) היה  טניסאי אוסטרלי. הוא זכה פעמיים באליפות וימבלדון בתחרות גברים ובאליפות אוסטרליה הפתוחה בשנת 1928. הוא היה חבר נבחרת גביע דייוויס של אוסטרליה וזכה איתה בגביע מספר פעמים.  

## ביוגרפיה
ג'רלד פטרסון נולד במלבורן בשנת 1895 למשפחה מבססת ומשולבת בחברה הגבוהה של העיר. הוא סיים לימודים בבית ספר פרטי והחל לשחק טניס. בשנת 1914 הוא השתתף לראשונה באליפות וימבלדון. לאחר תחילת מלחמת העולם הראשונה הוא גויס לצבא וקודם לדרגת קצונה. על פעילתו בקרב הוענק לו הצלב הצבאי.

ג'רלד פטרסון ניצח לראשונה באליפות וימבלדון בשנת 1919. באותה שנה הוא דורג במקום הראשון בעולם לצד ביל ג'ונסטון מארצות הברית. פטרסון זכה בווימבלדון פעם נוספת בשנת 1922. במשחקי זוגות גברים פטרסון היה פעמיים (ב-1922 ו-1928) בגמר אך הפסיד. בשנת 1920 פטרסון זכה בתחרות זוגות מעורבים כאשר שיחק לצד סוזן לנגלן מצרפת.

באליפות ארצות הברית הפתוחה בטניס פטרסון הגיע פעמיים למשחקי חצי הגמר בתחרויות גברים. בתחרויות זוגות הוא ניצח בשנת 1919 (שיחק לצד נורמן ברוקס).

באליפות צרפת הפתוחה פטרסון הגיע רק לשלב הרביעי בשנת 1928.

באליפות אוסטרליה הפתוחה פטרסון ניצח בתחרות גברים בשנת 1928 ופעמים בתחרויות זוגות גברים (1922 ו-1925/27)

בתחרויות גביע דייוויס פטרסון שיחק משנת 1919 ועד 1928 וזכה עם נבחרתו מספר פעמים בגביע.

לאחר פרישה מתחרויות פטרסון פנה לעסקים ועשה קריירה מוצלחת. 

ג'רלד פטרסון נפטר בשנת 1967.

## הישגים

## קישורים חיצוניים

* 
* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות אוסטרליה הפתוחה
קטגוריה:ילידי 1895
קטגוריה:אוסטרלים שנפטרו ב-1967
פטיש מסמר

"**פטיש מסמר**" (נקרא במקור "**בונים סוכה**") הוא שיר ילדים לסוכות שכתב עמנואל הרוסי (נובוגרבלסקי) בשנת 1932, והוא ידוע בלחן של נחום נרדי משנת 1938.

## רקע

שם השיר המקורי שכתב עמנואל הרוסי בשנת 1932 הוא 'בונים סוכה', והוא הולחן בתחילה על ידי המלחין מרדכי זעירא. השיר פורסם בנספח 'מוסף לילדים' של העיתון 'דבר' מיום י"ד תשרי תרצ"ג, 14 באוקטובר 1932.
השיר המקורי נפתח במילים:

לאחר מספר שנים, הלחין נחום נרדי מנגינה נוספת לשיר. לצורך ההתאמה ללחן, הוא ערך שינויים קלים במילים וייתכן שנעזר בגיסו מ. בייגל, הוא המחנך והמשורר משה אביגל.
השיר בלחן נרדי נדפס לראשונה בחוברת של נחום נרדי, '18 שירים' שיצאה בשנת תרצ"ט (1938).

לאורך השנים זכה השיר לביצועים רבים, וביניהם של יפה ירקוני, שרה יערי, הדסה סיגלוב, דליה עמיהוד, אילנית, רינת גבאי ועוד.

## ראו גם
* שלומית בונה סוכה
* אורחים לחג

## קישורים חיצוניים
* **[https://www.nli.org.il/he/items/NNL_MUSIC_AL990039752780205171/NLI פטיש מסמר]**, באתר הספרייה הלאומית
* מאמר מקיף על השיר, 'כך נולד השיר "**פטיש מסמר**"' מאת תמר זיגמן, בבלוג הספרייה הלאומית (1.10.2017)
* מילות השיר "'''בונים סוכה'''" והאזנה לו, באתר זמרשת
* מילות השיר "'''פטיש מסמר'''" והאזנה לו, באתר זמרשת
* 
* אקורדים לשיר '''פטיש מסמר''', באתר Tab4u
* "זמר לסוכות" ("פטיש מסמר"), בביצוע הדסה סיגלוב (1960), באתר יוטיוב
* 
* 

## הערות שוליים

קטגוריה:שירי יפה ירקוני
קטגוריה:שירי שרה יערי
קטגוריה:שירי הדסה סיגלוב
קטגוריה:שירי דליה עמיהוד
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי עמנואל הרוסי
קטגוריה:שירים שהולחנו על ידי נחום נרדי
קטגוריה:שירי סוכות
השבעתו השנייה של ג'יימס מדיסון לנשיאות ארצות הברית

[ממוזער|266x266 פיקסלים|[ג'יימס מדיסון]]
**ה[[השבעת נשיא ארצות הברית|השבעה]] השנייה של [[ג'יימס מדיסון]] ל[[נשיא ארצות הברית]]** התקיימה בבניין הקפיטול בוושינגטון, ביום חמישי, 4 במרץ 1813. ההשבעה סימנה את תחילת כהונתו השנייה של ג'יימס מדיסון כנשיא ואת כהונתו הראשונה של אלברידג' גרי כסגן הנשיא. גרי מת שנה ו-264 ימים לאחר ההשבעה ומשרת סגן הנשיא נותרה ריקה. שבועת האמונים ניתנה למדיסון על ידי נשיא בית המשפט העליון של ארצות הברית ג'ון מרשל.

ביום ההשבעה הגיע מדיסון לבירה בליווי נחתים ופרשים. נשיא בית המשפט העליון מרשל, אויב ותיק של מדיסון, נראה נגעל כשהשביע את מדיסון לתפקיד. בנאום ההשבעה שלו סיכם מדיסון את התלונות בארצות הברית נגד הבריטים וניסה לגייס את האומה סביב המאמץ המלחמתי. לאחר ההשבעה אירחו הנשיא מדיסון והגברת הראשונה דולי מדיסון נשף ב.

## הערות שוליים

קטגוריה:נשיאות ג'יימס מדיסון
מידיסון
קטגוריה:1813 בארצות הברית
נואית קוצנית

**נואית קוצנית** (שם מדעי: *Noaea mucronata*) היא שיח מדברי חסר עלים וקוצני, המתאפיין בכך שענפיו מסתיימים בקוצים חדים תכונה ייחודית בין צמחי משפחת הסלקיים. בניגוד למינים אחרים במשפחה, שבהם העלים הופכים לקוצים (כמו במלחית האשלגנית), הקוצים של נואית קוצנית נוצרים מענפיה עצמם. מאפיין זה מסייע לצמח לשרוד בתנאי מדבר קשים על ידי הפחתת איבוד מים והגנה מפני רעייה של בעלי חיים. גובהו של השיח נע סביב 30 סנטימטרים ויותר, והוא מתהדר במערכת שורשים מסועפת. בעונת הסתיו, הצמח מפתח שורשים צדדיים המתרחבים לרוחב, ומאפשרים לו לנצל בצורה מיטבית את כמות המים המועטה הזמינה בסביבה המדברית.
בתקופת החורף, הצמח מצמיח ענפים עדינים שעליהם מוארכים, דקים ובעלי גוון כחלחל. עם בוא הקיץ, הענפים מתעבים ומתפתחים לקוצים, כאשר עלי הקיץ קטנים יותר.

## פריחה
פריחתה של הנואית הקוצנית מתרחשת בעיקר בסוף הקיץ ובתחילת הסתיו, אך ייתכן שהיא פורחת גם לאורך השנה, עם שיאי פריחה במרץ ובספטמבר.

## תפוצה
נואית קוצנית נפוצה באזורים מדבריים מגוונים, כגון שטחי טרשים ואדמות חוליות-גיריות. היא מין עמיד שגדל באקלים יבש, ולעיתים אף חודר לאזורים ים תיכוניים. תפוצתה כוללת אזורים נרחבים ברחבי העולם, כגון מרכז אסיה, ערבות רוסיה, המזרח התיכון, הרי האטלס וצפון אפריקה, והיא מותאמת לאזור האירנו-טורני. בישראל, הצמח גדל בעיקר באזורים מדבריים, על קרקעות וסלעים ממקור גירני, אך אינו נפוץ באזורים בעלי סלעים ממוצא מגמתי.
## ראו גם

## קישורים חיצוניים

## הערות שוליים

קטגוריה:צמחים שתוארו ב-1887
קטגוריה:טקסונים שתוארו בידי פאול אשרסון
קטגוריה:סלקיים
אגוסטה וסטלנד

**אגוסטה וסטלנד** (באנגלית: **AgustaWestland**) הייתה חברה רב-לאומית אנגלו-איטלקית שפיתחה וייצרה מסוקים.

החברה הוקמה ביולי 2000 על ידי מיזוג חברת וסטלנד הבריטית (בבעלות GKN) וחברת אגוסטה האיטלקית (בבעלות פינמכניקה) לכדי תאגיד רב-לאומי, כאשר שיתוף הפעולה בין שתי החברות החל כבר ב-1981 הקמת פרויקט 'EH תעשיות' (EHI) המשותף לפיתוח האגוסטה וסטלנד AW101 (נקרא תחילה EH101). אחרי המיזוג בין השתיים פיתחה החברה מספר דגמי מסוקים לשוק האזרחי והצבאי; בהם ייצור ברישיון של מסוק הקרב האגוסטה וסטלנד אפאצ'י, מסוקי תובלה בינוניים כגון הווסטלנד לינקס והאגוסטה וסטלנד AW159 ויילדקט ומסוקי תובלה וסיור ימיים כגון האגוסטה וסטלנד AW101 והאגוסטה וסטלנד AW189.

בשנת 2004 רכשה פינמכניקה את חלקה של GKN בחברה והפכה כך לבעלת השליטה הבלעדית, בשנת 2016, חברת לאונרדו (לשעבר פינמכניקה) מיזגה את אגוסטה וסטלנד לתוכה בתור מחלקת המסוקים שלה ('לאונרדו מסוקים').

## מוצרים עיקריים

20150506052017!Agusta A129A Mangusta, Italy - Army (cropped).jpg|אגוסטה A129 מנגוסטה
British Lynx landing on Kearsarge.jpg|וסטלנד לינקס
AH64D Longbow Apache - Duxford Autumn Airshow 2010 (modified).jpg|אגוסטה וסטלנד אפאצ'י
845 Commando Helicopter Force Merlin MOD 45167373.jpg|אגוסטה וסטלנד AW101
Agusta A109 (Hkp-15A) 15025 25 levels.jpg|אגוסטה וסטלנד AW109
Agusta A-119 Koala, Schenk Air AN0221121.jpg|אגוסטה וסטלנד AW119 קואלה
616 Bangladesh Air Force AW139 MSAR. (cropped).jpg|אגוסטה וסטלנד AW139
MH-139-Grey-Wolf 96th Test Wing Public Affairs.jpg|בואינג MH-139 גריי וולף
Royal Navy Wildcat Helicopter MOD 45158434.jpg|אגוסטה וסטלנד AW159 ויילדקט
Agusta Westland AW 169 (solo).jpg|אגוסטה וסטלנד AW169
AW189 - Lydd Airport (centered).jpg|אגוסטה וסטלנד AW189
BA609 02.jpg|לאונרדו AW609
French Navy NH90 lands on USS Antietam (CG-54) in the Bay of Bengal (cropped).jpg|NHI NH90


## קישורים חיצוניים

* 

קטגוריה:תעשיית נשק באיטליה
קטגוריה:תעשיית נשק בממלכה המאוחדת
קטגוריה:יצרני מסוקים
קטגוריה:חברות איטלקיות
קטגוריה:חברות בריטיות
ערן וינטרוב

**ערן וינטרוב** (נולד ב-1971) הוא מנכ"ל ארגון לתת – סיוע הומניטרי ישראלי מאז שנת 2002.

## ביוגרפיה
וינטרוב נולד בדימונה להוריו פרידה ושמעון ושם התחנך עד גיוסו לצבא ליחידה חטיבתית בצנחנים. ב-1996 החל את לימודיו בפקולטה למשפטים באוניברסיטת תל אביב, וכיהן כיו"ר אגודת הסטודנטים.

בשנת 1997 נבחר ליו"ר התאחדות הסטודנטים בישראל ובמסגרת זו יזם את המאבק הארצי להורדת שכר הלימוד באוניברסיטאות ובמכללות. ב-1999 עמד בראש מטה הצעירים של מפלגת המרכז בראשות אמנון ליפקין שחק והיה מועמד מטעמה ברשימה לכנסת. ב-2001 קיבל רישיון לעריכת דין.

וינטרוב נשוי, אב לשלושה ומתגורר ברמת גן.

## קריירה מקצועית
במסגרת תפקידיו כיו"ר אגודת הסטודנטים באוניברסיטת תל אביב ויו"ר התאחדות הסטודנטים בישראל, כיהן כיו"ר החברות נ.כ.ס (הפקת אירועים, קד"מ ושיווק) וג'וב טוב (כוח אדם), יו"ר האספה הכללית של עמותת איסתא ליינס, חבר דירקטוריון ויו"ר ועדת הביקורת של איסתא ליינס בע"מ, דירקטור בדיונון (רשת ספרים והוצאה לאור), מאסטר ביט (סוכנות ביטוח) ומרכז עלית לספורט, חבר הוועד המנהל באוניברסיטת תל אביב, חבר הנהלה בפר"ח וחבר המליאה במועצה להשכלה גבוהה. כמו כן, שימש כיועץ מקצועי במשרד לשיתוף פעולה אזורי.

במהלך כהונתו כמנכ"ל לתת, הוביל מבצעי סיוע אזרחי במצבים של אסונות טבע ומלחמות אזרחים בעולם, וביניהם הצונאמי בסרי לנקה, הציקלון במיאנמר ורעידות האדמה בהודו, בטורקיה ובהאיטי, וכן במצבי חירום בישראל, ביניהם במלחמת לבנון השנייה, מבצע צוק איתן, התמודדות החברה הישראלית עם התפרצות נגיף הקורונה והתפתחות המשבר הכלכלי, סיוע לנמלטי המלחמה בין רוסיה לאוקראינה וסיוע חירום למשפחות במצוקה, חיילים, מפונים ונפגעי מלחמת חרבות ברזל.

## פעילות ציבורית
מעבר לתפקידו כמנכ"ל ארגון לתת, כיהן וינטרוב כחבר המועצה הציבורית המייעצת ל"מגן ישראל" במסגרת המאבק בקורונה (2020–2021). כמו כן, שימש כחבר בוועדת אלאלוף למלחמה בעוני (2014), הוא חבר בוועד המנהל של עמותת "יוזמות עתיד" שעוסקת בפיתוח יזמות עסקית זעירה לנשים

ערן מכהן כיו"ר עמותת "לומדים סביבה באהבה" התומכת בפעילות חינוכית, ערכית וחברתית בבתי ספר המחנכים לאהבת הסביבה ושימורה.https://www.guidestar.org.il/organization/580730364/people

## קישורים חיצוניים

## הערות שוליים

קטגוריה:מעוטרי אות הנשיא להתנדבות
קטגוריה:מנכ"לי עמותות
קטגוריה:ראשי התאחדות הסטודנטים
קטגוריה:פעילי ארגוני סטודנטים בישראל
קטגוריה:אגודת הסטודנטים של אוניברסיטת תל אביב
קטגוריה:חברי המועצה להשכלה גבוהה
קטגוריה:דימונה: אישים
קטגוריה:רמת גן: אישים
קטגוריה:עורכי דין ישראלים
קטגוריה:חיילי חטיבת הצנחנים
קטגוריה:ישראלים שנולדו ב-1971
הפדרציה הציונית בבריטניה ואירלנד

ממוזער|הוועידה הראשונה של הפדרציה הציונית של בריטניה, 1899.
**הפדרציה הציונית של בריטניה ואירלנד** (ידועה גם בשם **הפדרציה הציונית הבריטית**, או: **הפדרציה הציונית**), היא ארגון גג של התנועה הציונית בבריטניה, המייצג יותר מ-30 ארגונים ולמעלה מ-50,000 חברים. היא הוקמה ב-1899 כדי להוביל להקמת מדינה עצמאית לעם היהודי.

## היסטוריה
הארגון הוקם בשנת 1899 במטרה לקדם מדינה עצמאית לעם היהודי. בשנת 1917 שר החוץ הבריטי סר ארתור בלפור העביר את הצהרת בלפור למנהיג הקהילה היהודית בבריטניה, לורד רוטשילד, לשם העברתה לפדרציה הציונית.

בשנת 1920 ייסדה הפדרציה הציונית את הארגון הציוני הבינלאומי לנשים (ויצו) ואת קרן היסוד. הארגון גם הקים מספר תנועות נוער ציוניות.

## מטרות ויעדים
הארגון מגדיר עצמו כ"ארגון ההסברה והבסיס הישראלי המוביל בבריטניה".

בין המטרות והיעדים שלו:
* לתמוך, לתאם ולהקל על עבודת כל שלוחותיו של הארגון בפריסה ארצית, ולהמשיך את מחויבותו לתנועות הנוער הציוניות.
* לעודד את השתתפותם של יהודים בפעילויות ציוניות, לרבות חינוך, תרבות, שפה עברית ומידע ישראלי, בבסיס האמונה שהמטרה העיקרית של הציונות היא עלייה לארץ.

## פעילויות
הפעילויות כוללות: הדרכה, קמפיינים, מעורבות תקשורתית, לובינג, מאבק בתנועת ה-BDS, עבודה עם תלמידים ואירועי תרבות.

## מבנה וכוח אדם
הפדרציה הציונית היא ארגון גג המקיף את רוב הארגונים והיחידים הציוניים בבריטניה, וככזה הוא מייצג את התנועה הציונית בבריטניה.
## קישורים חיצוניים
* 

## הערות שוליים

קטגוריה:ציונות בבריטניה
קטגוריה:יהדות בריטניה: ארגונים
שיבולי פז

"**שִׁבּוֹלֵי פָּז**" הוא שיר שנכתב בשנת 1960 על ידי עמירם קופר, חבר ניר עוז וממקימי הקיבוץ, במלאת 5 שנים לייסודו של הקיבוץ. השיר הולחן בידי יעקב (יענקל'ה) שגיא, חבר קיבוץ עין השופט.

## רקע

השיר נכתב בשנת 1960 לכבוד חג החומש (חג החמש) של ניר עוז.
עמירם קופר, מחבר השיר, סיפר בערב לכבוד צאת ספרו 'שירים מספר המדבר': "בשנת 1960 הגיעה לעזרת ניר עוז קבוצת שנת שירות שלישית מקיבוץ עין השופט כדי לתמוך בקיבוץ הצעיר. בין חבריה היה יענקל'ה שגיא - חצוצרן מתזמורת בני הקיבוצים. השיר שיבולי פז נולד על הדשא בין הצריפים, כאשר יענקל'ה מדלג מן הדשא אל הפסנתר שהביאה לניר עוז אמא של עודד בלה... יענקל'ה אילתר את הלחן ובעקבותיו חיברתי את המילים. לקח משהו כמו שעה, שעה וחצי... נחצ'ה היימן אימץ אותו לרפרטואר של חמישיית גלבוע ומאוחר יותר הגבעטרון אימץ את השיר והוא נכנס לפנתאון... השירים על שיבולים".

לשיר חוברו גם שני ריקודי מעגל: הראשון על-ידי רבקה שטורמן (מקיבוץ עין חרוד) והשני על-ידי משה אסקיו.

## ראו גם
* שיבולת בשדה
* ים השיבולים

## לקריאה נוספת
* עמירם קופר, '''שֵׁירֵים מֵסְּפַר הַמִּדְבָּר''', הרצליה, 2015

## קישורים חיצוניים
* '''שיבולי פז''', באתר הספרייה הלאומית
* מילות השיר '''שיבולי פז''' והאזנה לו, באתר זמרשת
* 
* האלבום "'''שיבולי פז'''" ('''1965''') בהוצאת הד-ארצי, באתר סטריאו ומונו
* 
* 
* 
* 

## הערות שוליים

קטגוריה:גבעטרון
קטגוריה:שירים בעברית
קטגוריה:שירי שבועות
קטגוריה:ריקודי עם בישראל: שירים
קטגוריה:שירי ההתיישבות העובדת
קטגוריה:שירים שהולחנו על ידי יעקב שגיא
המדבר השחור (מצרים)

**המדבר השחור** (בערבית: الصحراء السوداء, תעתיק עברי: א-צחרא א-סודאא') הוא אזור הררי של תלים רחבים בצורת הר געש, הפרושים לאורך כ-30 ק"מ במדבר המערבי של מצרים בין המדבר הלבן לבין נווה מדבר בחריה. רבים מהתלים במדבר זה מכוסים על ידי סילים מבזלת שנותנים להם את צבעם השחור.

## גאולוגיה

התלים של המדבר השחור מתנשאים לגובה של כמאה מטרים, והם שונים בגודלם, במרכבם הגאולוגי, בגובהם ובצורתם. כמה מהם הם תלים כהים שמכילים קוורציט ברזל, בעוד כמה מהם אדמדמים יותר בצבעם, מאחר שסלעי האדמה מכילים אבני חול מברזל. בשולי המדבר השחור נמצאים הרים געשיים מדיאבז געשי וכהה שמתוארך לתקופת היורה לפני 180 מיליון שנים.

## פליאוביולוגיה
במדבר השחור ניתן למצוא שאריות של שיחים ואדמות יעריות מאובנות, מה שמציין שבעבר הייתה באזור צמחייה.

## הכרזת המדבר כשמורת טבע
לאחר שהתגלה שלד דינוזאור גדול בגבולות המדבר, הוא הוכרז כשמורת טבע ב-2010.

## בתרבות הפופולרית
המדבר השחור מופיע כמיקום במשחק "Assassin's Creed Origins" מזיכיון סדרת משחקי Assassin's Creed, שמתרחש בתקופת ממלכת בית תלמי שבמצרים העתיקה.

## קישורים חיצוניים

## הערות שוליים

קטגוריה:מצרים: פארקים לאומיים
קטגוריה:קצרמר גאוגרפיה של מצרים
המדבר הלבן (פארק לאומי)

**המדבר הלבן** (בערבית: **الصحراء البيضاء**, תעתיק עברי: א-סהרה אל אֳבְּיָיד) הוא פארק לאומי במצרים, שהוכר כשמורת טבע בשנת 2002. הפארק ממוקם בשקע פראפרה, כ-45 ק"מ צפונית לעיר פראפרה. חלק מהפארק הוא נווה המדבר פראפרה (אל-ואדי אל-גדיד).

אתר הפארק מורכב ממבנים סלעיים מסוג קירטון, שנוצרו כתוצאה מסחיפה של רוחות וסופות חול. כמו כן, מצויים בפארק צוקים לצידו הצפוני של שקע פראפרה, דיונות חול (כחלק מימת החול הגדולה), כמו גם ואדי ח'ניס ונאות מדבר בעין אל-מקפי ועין אל-ואדי.

הפארק הלאומי מקיף שטח של כ-300 קמ"ר. הנקודה הגבוהה ביותר בו היא אל-קס אבו סעיד (353 מטרים מעל פני הים), והנקודה הנמוכה ביותר היא ואדי ח'ניס (32 מטרים).

הפארק משמש כמקום מפלט למגוון חיות בר, ביניהן צבי רים שבסכנת הכחדה, צבי הנגב, עבדקן הרעמה, תנים, שועל החולות, שועל מצוי, פנק וחתול חולות.

## בתרבות הפופולרית
* המדבר הלבן מופיע כאחד מפלאי הטבע בחבילת ההרחבה Gathering Storm משנת 2019 של משחק האסטרטגיה "Civilization VI".
* המדבר הלבן מופיע כמיקום במשחק הפעולה-תפקידים "Assassin's Creed Origins" מזיכיון סדרת משחקי Assassin's Creed, שמתרחש בתקופת ממלכת בית תלמי שבמצרים העתיקה.

## גלריית תמונות

 קובץ:Kalksteinfelsen-limestonerock.jpg
 קובץ:White Desert, Egypt.jpg
 קובץ:White Desert, Rock formations in desert landscape 2, Egypt.jpg
 קובץ:White Desert, Rock formations in desert landscape, Egypt.jpg
 קובץ:Al Farafrah, New Valley Governorate, Egypt - panoramio (14).jpg
 

## קישורים חיצוניים

## הערות שוליים

קטגוריה:מצרים: פארקים לאומיים
קטגוריה:קצרמר גאוגרפיה של מצרים
ג'ולי ג'ונסון

**ג'ולי אליזבת' ג'ונסון** (באנגלית: **Julie Elizabeth Johnson**; נולדה ב-6 במאי 1966) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-32 של טקסס, מאז ינואר 2025. בעבר כיהנה כחברת בית הנבחרים של טקסס מטעם מחוז הבחירה ה-115 בשנים 2019–2025. ג'ונסון, חברת המפלגה הדמוקרטית, היא האדם הלהט"בי הראשון שנבחר לקונגרס מטעם טקסס.

## ביוגרפיה
ג'ונסון נולדה ב-1966. היא השלימה באוניברסיטת טקסס באוסטין לימודי תואר ראשון, ותואר שני במשפטים מהמרכז למשפטים של אוניברסיטת יוסטון.

בבחירות 2018 ניצחה ג'ונסון את חבר בית הנבחרים של טקסס מט רינלדי, מועמד המפלגה הרפובליקנית, ונבחרה לבית הנבחרים המדינתי. היא נמנית בין שתי נבחרות הציבור הראשונות במחוז דאלאס שהן לסביות מוצהרות, והייתה החברה הראשונה בבית הנבחרים של טקסס שיש לה בת זוג ממגדר זהה.

בשנת 2021 ג'ונסון וחברי סיעת הדמוקרטים בבית הנבחרים של טקסס עזבו את המדינה ונסעו לוושינגטון הבירה במטרה לעכב את ההצבעה על חוקים חדשים במהלך מושב מיוחד שהתכנס בחודש יולי. חברי הסיעה הרפובליקנית בבית הנבחרים של טקסס הצביעו בעד מעצרם של עמיתיהם הדמוקרטים כדי לאלץ אותם להשתתף בהצבעות, אך לא הייתה להם סמכות שיפוטית לעשות זאת.

ביוני 2023 הודיעה ג'ונסון כי תתמודד לבית הנבחרים של ארצות הברית במחוז הקונגרס ה-32 של טקסס בבחירות 2024, בעקבות החלטתו של קולין אלרד להתמודד לסנאט של ארצות הברית. היא ניצחה את בריאן ויליאמס בבחירות המקדימות של המפלגה הדמוקרטית וזכתה בבחירות הכלליות שנערכו בנובמבר.

ג'ונסון הושבעה לתפקידה בראשית ינואר 2025, עם השבעת הקונגרס ה-119 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי קנזס
קטגוריה:קנזס סיטי (קנזס): אישים
קטגוריה:בוגרות אוניברסיטת טקסס באוסטין
קטגוריה:בוגרי אוניברסיטת טקסס באוסטין
קטגוריה:בוגרות אוניברסיטת יוסטון
קטגוריה:בוגרי אוניברסיטת יוסטון
קטגוריה:חברי בית המחוקקים של טקסס
קטגוריה:פוליטיקאיות לסביות אמריקאיות
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
קרב חלב (2012–2016)

**קרב חַלַבּ** (בערבית: **مَعْرَكَةُ حَلَبَ**, בתעתיק מדויק לעברית: **מערכת חלב**) היה קרב על חַלַבּ, העיר הגדולה ביותר בסוריה, שהתרחש בין 2012 ל-2016, במסגרת מלחמת האזרחים בסוריה. הקרב התנהל בין צבא סוריה החופשי וקבוצות חמושות נוספות כמו ג'בהת אל-נוסרה לבין צבא סוריה, הנתמך על ידי חזבאללה, מיליציות שיעיות ורוסיה, והיחידות להגנת העם של הכורדים (YPG).

## הקרב
### משך הקרב
הקרב החל ב-19 ביולי 2012 והתמשך על פני כארבע שנים. ביולי 2016 חיילי ממשלת סוריה סגרו את קו האספקה האחרון של המורדים לחלב, בסיוע תקיפות אוויריות רוסיות, ובכך יצרו מצור על העיר. בתגובה, פתחו כוחות המורדים במתקפות נגד לא מוצלחות בספטמבר ובאוקטובר, שלא הצליחו לשבור את המצור. בנובמבר, כוחות הממשלה פתחו במסע מכריע שהביא לכיבוש מחדש של כל חלב עד דצמבר 2016. ניצחון ממשלת סוריה נתפס באופן נרחב כנקודת מפנה במלחמת האזרחים בסוריה.

### אופי הקרב
הקרב לווה בהרס בקנה מידה גדול במיוחד, עד שהוא כונה "אם הקרבות" ו"סטלינגרד של סוריה". הקרב התאפיין באלימות נרחבת נגד אזרחים, התקפות חוזרות ונשנות על בתי חולים ובתי ספר (בעיקר על ידי חילות אוויר פרו-ממשלתיים, ובמידה פחותה על ידי המורדים), ותקיפות אוויריות והפגזות חסרות הבחנה נגד אזורים אזרחיים. מאות אלפי תושבים נעקרו עקב הלחימה והמאמצים לספק סיוע לאזרחים או להקל על הפינוי הופרעו באופן שגרתי על ידי המשך הלחימה וחוסר האמון בין הצדדים היריבים.

קרב חלב נחשב לאחד המצורים הארוכים ביותר בלוחמה המודרנית, ואחד הקרבות העקובים מדם של מלחמת האזרחים בסוריה. במהלך הקרבות נהרגו יותר מ-31,000 איש, כמעט עשירית מכלל הנפגעים במלחמה כולה באותה תקופה. הקרבות גרמו גם להרס חמור לעיר העתיקה של חלב, המזוהה עם ממלכת ימחד, שהוגדרה על ידי אונסק"ו כאתר מורשת עולמית. על פי ההערכות, 33,500 מבנים ניזוקו או נהרסו כליל. הקרב נחשב לאחד הקרבות העירוניים הקשים ביותר במאה ה-21, בשל אורכו והרס הרב שהותיר.

### פשעי מלחמה במהלך הקרב
היו מקרים תדירים של פשעי מלחמה במהלך הקרב, כולל שימוש בנשק כימי הן על ידי כוחות ממשלת סוריה והן על ידי כוחות המורדים, שימוש בפצצות קנה על ידי חיל האוויר הסורי, הטלת פצצות מצרר על אזורים מיושבים על ידי כוחות רוסים וסוריים, הוצאות להורג של אזרחים וחיילים שבויים על ידי שני הצדדים, הפגזה חסרת הבחנה ושימוש בארטילריה מאולתרת לא מדויקת על ידי כוחות המורדים. במהלך המתקפה של ממשלת סוריה ב-2016, הזהיר הנציב העליון של האו"ם לזכויות אדם כי "פשעים בממדים היסטוריים" מבוצעים בחלב.

### ניסיונות דיפלומטיים לסיים את הסכסוך
הקרב התאפיין בחוסר יכולת של הקהילה הבינלאומית לפתור את הסכסוך בדרכי שלום. השליח המיוחד של האו"ם לסוריה הציע לסיים את הקרב על ידי מתן אוטונומיה לכוחות המורדים במזרח חלב, אך זו נדחתה על ידי ממשלת סוריה.

## ראו גם
* מתקפת המורדים הסורים (2024)

## קישורים חיצוניים

## הערות שוליים

קטגוריה:מלחמת האזרחים בסוריה
חלב (2012–2016)
קטגוריה:מלחמות ומבצעים במזרח התיכון בעת החדשה
קטגוריה:שנות ה-2010 בסוריה
קטגוריה:חלב (עיר)
מולדובן

**מולדובן** הוא שם משפחה ממקור רומני המעיד על כך שנושאו או אבותיו מקורם בחבל הארץ מולדובה (ברומניה וברפובליקת מולדובה).

קטגוריה:שמות משפחה טופונימיים
קטגוריה:שמות משפחה רומניים
ג'וזף ריד אינגרסול

**ג'וזף ריד אינגרסול** (באנגלית: **Joseph Reed Ingersoll**; 14 ביוני 1786 – 20 בפברואר 1868) היה עורך דין ומדינאי אמריקאי מפנסילבניה. בשנת 1835 הלך בעקבות אביו, ג'ארד אינגרסול, ואחיו הגדול, צ'ארלס ג'ארד אינגרסול, לייצג את פנסילבניה בבית הנבחרים של ארצות הברית.

## ביוגרפיה
אינגרסול נולד ב-14 ביוני 1786 בפילדלפיה שבפנסילבניה. ב-1804 השלים את לימודיו במכללת פרינסטון. הוא למד משפטים אצל אביו, התקבל ללשכת עורכי הדין והחל לעסוק בפילדלפיה. בשנת 1825 נבחר אינגרסול לחברה הפילוסופית האמריקאית. 

ב-1834 נבחר כמועמד אנטי-ג'קסוני ויגי לבית הנבחרים של ארצות הברית למושב קונגרס ה-24. הוא סירב להיות מועמד לבחירה מחדש בשנת 1836, וכיהן בשנים 1835–1837. לאחר מכן חזר לעסוק בעריכת דין.

אינגרסול נבחר כחבר המפלגה הוויגית לקונגרס ה-27 כדי למלא את המושב שהתפנה בשל התפטרותו של ג'ון סרג'נט. הוא נבחר מחדש לקונגרסים ה-28, ה-29 וה-30. ב-1848 סירב לקבל את המינוי כמועמד לבחירה מחדש, וכיהן בין השנים 1841 ל-1849.

במהלך הקונגרס ה-30 כיהן כיושב ראש ועדת המשפט של בית הנבחרים של ארצות הברית. הוא תמך במכסי מגן והיה תומך נלהב של הנרי קליי. אחד המאמצים הבולטים שלו בבית היה הגנה על התעריף של קליי משנת 1842.

בשנת 1852 שלח אותו הנשיא מילרד פילמור לבריטניה בתור השגריר האמריקני. הוא שירת כשנה, ולאחר מכן פרש לחיים הפרטיים, והתמסר לעיסוקים ספרותיים. אינגרסול מת בפילדלפיה שבפנסילבניה ב-20 בפברואר 1868.

## קישורים חיצוניים

* 
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:עורכי דין אמריקאים במאה ה-19
קטגוריה:בוגרי אוניברסיטת פרינסטון
קטגוריה:שגרירי ארצות הברית בממלכה המאוחדת
קטגוריה:אמריקאים ממוצא אנגלי
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי בית הנבחרים של ארצות הברית מטעם המפלגה הוויגית
קטגוריה:חברי בית הנבחרים של ארצות הברית מפנסילבניה
קטגוריה:אמריקאים שנולדו ב-1786
קטגוריה:אמריקאים שנפטרו ב-1868
פז כולה רז כולה

**"פז כולה רז כולה"** הוא זמר עברי שכתב המשורר קדיש סילמן בימי העלייה השנייה (1914-1904) ללחן עממי יידי.

## רקע

השיר "פז כולה, רז כולה" נכתב על-ידי קדיש יהודה סילמן בתקופת העלייה השנייה והיה מהשירים הנפוצים והמושרים ביותר בפי אנשי עלייה זאת. השיר נכתב על-פי לחן עממי יידי בשם "כאצקעלע כאצקעלע שפיל מיר א קאזאצקעלע" ("יחזקאל'ה יחזקאל'ה, נגן לי קזצ'וק"). השיר היידי פורסם לראשונה ב-1901.
למרות שנמנה עם שירי העלייה השנייה, השיר נדפס לראשונה רק בשנת 1921 באודסה, באסופה "מבחר שירי עמנו" ושנה לאחר מכן ב"ספר השירים" שערך אברהם צבי אידלסון.

## ביצועים
* שלמה ארצי וחבורת רננים, מתוך האלבום **"משירי קדיש יהודה סילמן - פז כולה, רז כולה"**, 2006.
* שמעון ישראלי בליווי להקה כלית, מתוך המחזה "**ימים של זהב**", 1968.
*חבורת שהם, מתוך האלבום "**שירים היוצאים מהלב**", 1996-2000.

## קישורים חיצוניים
* **[https://www.nli.org.il/he/items/NNL_MUSIC_AL990041180160205171/NLI פז כולה רז כולה]**, באתר הספרייה הלאומית
* מילות השיר '''פז כולה רז כולה''' והאזנה לו, באתר זמרשת
* 
* 

## הערות שוליים

2024 12
קטגוריה:זמר עברי
עמאד עאסי

**עמאד עאסי** (בערבית: **عماد عاصي**; נולד ב-4 בספטמבר 1956) הוא ראש ראש המועצה המקומית כפר ברא.

## ביוגרפיה
נולד לאחמד ורשיקה וגדל בכפר ברא. הבכור מבין ארבעה אחים ושלוש אחיות. למד בבית ספר יסודי כפר ברא ובכיתות י-יב למד בבית ספר יסודי כפר קאסם. המשיך לתיכון טירה וסיים את לימודיו התיכוניים בשנת 1974.

בשנים 1977–1990 שימש כמזכיר וגזבר המועצה כפר ברא.

לאחר מכן פתח משרד לייעוץ מס וראיית חשבון ועבד בו עד לבחירתו כראש מועצה.

בהמשך למד לתואר ראשון במשפטים ב. בשנת 2010 סיים את לימודי התואר והוסמך גם כמגשר.

בבחירות לרשויות המקומיות ב-2024 התמודד לראשות המועצה מול ראש המועצה המכהן מחמוד עאסי וגבר עליו עם 56.58% מהקולות לעומת 43.42% למחמוד עאסי.

בעבר שימש נציג ציבור מטעם המועצה. חבר עמותת אלחאג' ואלעומרה שפעלה לארגן משלחות אל ערב הסעודית לשם עלייה למכה. לסדר ולארגן משלחות למקומות קדושים למוסלמים בארץ ובעולם.

הוא נשוי למאהירה ואב לשניים. מתגורר בכפר ברא.

## קישורים חיצוניים
* עמאד עאסי, באתר מועצה מקומית כפר ברא

## הערות שוליים

קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1956
צ'ארלס ג'ארד אינגרסול

**צ'ארלס ג'ארד אינגרסול** (באנגלית: **Charles Jared Ingersoll**; 3 באוקטובר 1782 – 14 במאי 1862) היה עורך דין, סופר ופוליטיקאי אמריקאי שכיהן כחבר בית הנבחרים של ארצות הברית וכחבר בבית הנבחרים של פנסילבניה.

## ביוגרפיה
### ראשית חייו והשכלה
אינגרסול נולד ב-3 באוקטובר 1782 בפילדלפיה שבפנסילבניה לג'ארד אינגרסול ואליזבת פטיט. אביו כיהן כחבר הקונגרס הקונטיננטלי ואחיו ג'וזף ריד אינגרסול כיהן כחבר בבית הנבחרים של ארצות הברית מפנסילבניה. סבו מצד אמו, צ'ארלס פטיט, כיהן כציר של פנסילבניה לקונגרס הקונפדרציה.

צ'ארלס אינגרסול נשר מהקולג' של ניו ג'רזי, לימים אוניברסיטת פרינסטון, בשנת 1799.  לאחר מכן למד משפטים, התקבל ללשכת עורכי הדין ב-1802 והחל לעסוק בעריכת דין בפילדלפיה. הוא טייל באירופה, מלווה ברופוס קינג, שגריר ארצות הברית לבריטניה. 

### כהונה בקונגרס
בשנת 1812 נבחר אינגרסול כחבר המפלגה הדמוקרטית-רפובליקנית (לצד 3 נציגים נוספים לרבות ג'ון קונארד) לבית הנבחרים של ארצות הברית למושב הקונגרס ה-13, שם כיהן כיו"ר ועדת המשפט של בית הנבחרים של ארצות הברית. הוא לא הועמד למינוי מחדש ב-1814, לאחר שמונה לתובע המחוזי הפדרלי בפנסילבניה. הוא כיהן בתפקיד זה מ-1815 עד 1829, והיה חבר בוועידת תעלת פנסילבניה ושיפורים פנימיים ב-1825. בשנת 1829 הודח מתפקיד התובע המחוזי על ידי נשיא ארצות הברית אנדרו ג'קסון.

בשנת 1815 נבחר אינגרסול לחבר החברה הפילוסופית האמריקאית. 

ב-1830 נבחר כחבר בבית הנבחרים של פנסילבניה, והיה חבר בוועידת החוקה של המדינה ב-1837. ב-8 במרץ 1837 מונה למזכיר המשלחת הדיפלומטית לפרוסיה. הוא נכשל בניסיונו להיבחר ב-1837 למילוי המושב שהתפנה בשל מותו של פרנסיס ג'יי הארפר בקונגרס ה-25, ונכשל שוב בניסיונו להיבחר ב-1838.

אינגרסול נבחר כחבר המפלגה הדמוקרטית לקונגרס ה-27 ולשלושת הקונגרסים הבאים. הוא כיהן כיו"ר ועדת החוץ של בית הנבחרים של ארצות הברית במהלך הקונגרסים ה-28 וה-29). הוא לא הועמד לבחירה מחדש ב-1848.

### קריירה מאוחרת יותר
בשנת 1847 מונה לשגריר לצרפת אך מינויו לא אושר על ידי הסנאט. 

החל משנת 1845 כתב אינגרסול מספר מהדורות של תולדות מלחמת 1812, כולל תיאורים של שימוע בקונגרס על שרפת וושינגטון ב-1814.

### מותו
אינגרסול מת בפילדלפיה שבפנסילבניה ב-14 במאי 1862.

## חיים אישיים
בשנת 1804 התחתן אינגרסול עם מרי וילקוקס, בתו של אלכסנדר וילקוקס, ויחד נולדו להם שישה בנים ושתי בנות.  בנו אדוארד אינגרסול כתב על נושאים משפטיים.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מפנסילבניה
קטגוריה:אמריקאים שנולדו ב-1782
קטגוריה:אמריקאים שנפטרו ב-1862